FOTOD RINDE LÄHISTELT | Saapad tuulduma, riided pessu ning siis ruttu tagasi
Vähemalt osa eesliinil olevaid sõdureist saab regulaarselt hinge tõmbama ning saapaid tuulutama, et korraks rahulikult kõht täis süüa, vorm ära pesta ning nokitseda masinapargi kallal. Kui otsesõnu öelda, siis kohtame mehi sukkpükstes, sest muud riided on neil pesus.
Ajutise laagri juurde keerab väikebuss, välja hüppab heatujuline mees. „Eraelus meedik, ka siin on neid oskusi vaja läinud,“ viskab ta käe pihku.
Enamik mehi liigub ringi pika sooja pesu väel, sest kaks päeva kaevikus olemist on riided muutnud juba tugevalt määrdunuks. Nüüd on mõned päevad aega, et need puhtaks pesta ja ära kuivatada, siis roteerutakse eesliinile tagasi. Kellel on see rütm juba sees, need positsioonil olles eriti süüa ei tahagi, pigem juuakse lihtsalt vett. Kel kõht väga tühi, sööb külma konservi või pistab midagi muud kiiret suhu.